Lava tyhjäksi.
Mohamed Al Fayed.
Poikanne ja prinsessa Dianan kuolemaan johtaneesta kolarista on yli neljä vuotta.
Tänä aikana on tehty muun muassa kuolemansyyn selvitys -
ja tuomarin johtama kahden vuoden mittainen tutkinta.
Kaikissa on päädytty onnettomuuteen.
Ette silti suostu antamaan asian olla.
Kolari ei ollut onnettomuus.
Se oli murha. Teurastus.
Kuka sen teki? - Britannian kuningasperheen vampyyrit.
He ovat gangstereita. Terroristeja.
Kun he saivat kuulla, että prinsessa Diana odotti muslimilasta,
he tappoivat hänet.
Siis Britannian kuningasperhe. - Eivät henkilökohtaisesti.
Heidän tiedustelupalvelunsa. MI5, MI6, MI7.
Kaikki jamesbondit.
He murhasivat sen kauniin viattoman tytön ja minun Dodini -
sotilastason erikoisvarusteilla ja valonheittimillä.
Minulla on uusia todisteita.
Asiantuntijalausuntoja ja valvontakameroiden nauhoja.
Saan vielä oikeutta.
AL FAYED: HEIDÄT TAPETTIIN
Herra Fayed on viime viikkoina puhunut NBC:lle, CNN:lle, ITV:lle ja BBC:lle.
Puhumattakaan Mirrorista, joka on ollut hänen näkökantojensa äänitorvi.
Vaikuttaa siltä, että sympatiat hänen järjettömiä teorioitaan kohtaan kasvavat.
Yhden gallupin mukaan 78 % briteistä uskoo,
että kolariin liittyy jonkinlaista hämäräpeliä.
Toisen mukaan 89 % uskoo, että kyseessä on voinut olla murha.
Pelkään siis, ettei tämä pääty ihan pian.
Poliisi ilmoitti tänään aloittavansa virallisen tutkinnan Dianan kuolemasta.
Dianan kuolemaan johtaneiden olosuhteiden tutkimista uudelleen on vaadittu laajalti.
Tutkinnan koodinimi on operaatio Paget,
ja sitä johtaa Suur-Lontoon poliisitoimen päällikkö sir John Stevens.
Poikansa Dodin kolarissa menettänyt Mohamed Al Fayed ilahtui uutisesta.
Herra Al Fayed on väittänyt,
että Ranskan poliisi ja Britannian tiedustelupalvelu peittelevät totuutta -
ja että prinsessa oli kuolemansa aikaan raskaana.
Tämän vuoksi on arveltu, että Dianan ruumis saatetaan nostaa haudasta.
Vastustajat ilmaisivat kiukkunsa nopeasti -
ja sanoivat, että tutkinta avaa vanhoja haavoja -
etenkin prinssi Williamin ja prinssi Harryn kohdalla,
jotka joutuvat käymään trauman läpi uudelleen.
Poikarukat.
Eikö tämä aihe unohdu koskaan?
Ei niin kauan kuin se myy nykytahdillaan sanomalehtiä.
Tämä ei ennusta hyvää juhlavuodelleni.
Suunnittelukomitea esitteli uusimmat ehdotuksensa.
Suureellisemmat kuin koskaan. Yritän sanoa, että ajoitus on väärä.
Ei kansa halua juhlia minua juuri nyt. Minuun ollaan kyllästytty.
Paras olisi olla ärsyttämättä pröystäilyllä.
Mutta lista vain jatkui.
Äiti.
Älä mene vielä. Älä jätä minua yksin tämän kaiken keskelle.
Häiritsenkö minä?
Monellakin tavalla.
Tuon hyviä uutisia, lisää hyviä uutisia ja vielä parempia uutisia.
Ja päälle vähän huonoja. Mitkä ensin? - Hyvät uutiset.
Kate Middleton...
Huomaa dramaattinen tauko. - Jatka vain.
...on taas sinkku.
Se on hyvä uutinen. - Lisää seuraa.
Hän on mallina jossain yliopiston muotinäytösjutussa tänään.
Satun tuntemaan sen järjestäjät. Sitten vielä parempi uutinen.
Minulle on vakuutettu, että näytöksen tunnelma on -
uskalias.
Siis rohkea. Sokeeraava. - Tiedän, mitä uskalias tarkoittaa.
Entä huono uutinen?
Mukana on paikallislehtien edustajia, eli turvamiehesi ei anna sinun osallistua.
Paskat siitä.
Tykkään tyylistäsi. - Ei. Olen tosissani.
Paskat siitä.
William on ilmeisesti tulossa. - Mistä tiedät?
Hän vannotti kaveriaan salaamaan asian,
ja kaveri kertoi sen luottamuksella eteenpäin. Pian koko koulu tiesi.
Eikä.
Katso sitten, ettet kaadu.
Ja muista korkkarit. Sääriäsi pitää esitellä.
Velvollisuutemme on käyttää hyväksi Jumalan suomia lahjoja.
Oikeastiko? - Tietääkö hän, että olet taas sinkku?
Äiti!
Keksi keino saattaa se hänen tietoonsa. - Olet pahempi kuin rouva Bennet.
Pitää lopettaa. Heippa. - Heippa.
Käykää istumaan, hyvä yleisö. - Kippis. Kiitos.
Kiitos.
Kaksi minuuttia.
Häiritseekö hän?
Mitä?
Tuijottaako hän sinua aina noin? - Vain kun haluaa nirhata minut.
Eli luultua useammin, vaikka hänen työnsä on pitää minut hengissä.
Sinulla oli aikamoinen asu.
Piditkö siitä? - Pidinkö?
Näytit uskomattomalta.
Halusin tehdä jotain radikaalia.
Jotta saisin tietää tavalla tai toisella...
Mitä?
Oletko kiinnostunut.
Olenko minä siis kiinnostunut? - Niin.
Haloo. - Tietenkin olen.
Luulin, ettet sinä ole. Että olen mokannut.
Aloin pelätä, että olemme kaverivyöhykkeellä.
Se olisi kamalaa. - Niin minustakin.
Olen koko ajan ollut kiinnostunut.
Oletko? - Lähes pakkomielteisesti.
Ajattelin jo, että jos en voi olla kanssasi,
lopetan mieluummin täällä.
Anteeksi häiriö.
Enkö saa olla hetkeäkään rauhassa? - Tämä ei voi odottaa.
Operaatio Tay Bridge.
Otan osaa.
Armollinen Jumala
Näin vaivun nukkumaan
Suothan minun terveenä herätä
Jos kuolema minulle unessa koittaa
Olkoon se käsissäsi sinun
Armollinen Jumala
Uuteen elämään herään
Suothan minun käsivarsillasi
Armollinen Jumala
Herätä
Leuka pystyyn.
Poikkeuksellinen nainen. - Käyn katsomassa Harrya.
Syvimmät osanottoni. - Kiitos.
Oletko kunnossa?
En ole odottanut tätä päivää innolla. - Tässä perheessä on vain hautajaisia.
Älä muuta sano.
Hautajaisissa saatetaan asiat lepoon.
Nyt äidin onnettomuutta kaivellaan taas Al Fayedin sekopäisten väitteiden takia.
Tällä kertaa myös minua halutaan kuulustella.
Miksi ihmeessä?
Äidin mielentilan selvittämiseksi.
Miksi sinua?
Sinua vanhempana ymmärsin paremmin, mitä on tekeillä.
Mutta minä käyn läpi samaa kuin hän.
Tiedän sinua paremmin, millaista lehdistön piikittely on.
Älä ikinä tee noin. - Miten?
Vertaa itseäsi häneen.
Täysin eri asia. - Onko?
Hän koki jotain paljon pahempaa.
Onhan se vaikeaa, kun ei ole vastuita ja vapauksia on liikaa,
mutta enkö minäkin voisi nauttia siitä, ettei tarvitse olla järkevä ja luotettava?
Ja olla iloisena pidetty lurjus.
Se ei onnistu. Pidetyn lurjuksen pitäisi ensin olla pidetty.
Anteeksi. Olin mulkku.
Älä pakota matelemaan.
Ei se mitään. Unohdetaan koko juttu.
Kaikki ovat iloisia, kun jäit kouluun. Miten siellä menee?
Ihan hyvin.
Mikä muuttui?
Miten presidentti Bushin kanssa sujui?
Tuotteliaasti. Ja leppoisasti. Asialistan kärjessä oli tietysti Irak.
USA:ssa uskotaan laillamme, että Saddam Husseinilla on -
mittavia määriä kemiallisia ja biologisia aseita.
Sanoin, että vaikka Britannia on aina valmis tukemaan tärkeintä liittolaistaan,
hallinnon vaihtuessa mukana olomme riippuisi -
YK:n turvallisuusneuvoston päätöslauselmasta.
Saddamin pitää päästää asetarkastajat takaisin. Vain jos hän ei tee sitä,
hän joutuu kantamaan kaikkein vakavimmat seuraamukset.
Sodan.
Niin.
Kun lupaa täyden tukensa ja tekee sitten tuesta ehdollisen, luo ongelman.
Vastapuoli kuulee vain tuen tarjoamisen ja sivuuttaa ehdot.
Olen silti iloinen, että tapaaminen meni hyvin ja palasitte etuajassa,
jotta pääsitte hautajaisiin.
Seremonia oli liikuttava.
Ja loppujen lopuksi osallistujamäärä oli erinomainen joka puolella maata.
Kansa kaipasi rohkaisua -
osoittaakseen kiitollisuutensa merkittävälle palvelijalleen.
Se povaa hyvää kruunajaistenne 50-vuotispäivän juhlinnalle.
Jos olette tuota mieltä, miksi kolleganne ehdottelevat paikallishallinnoille,
että katujuhlia saisi järjestää maksutta?
Luultavasti siksi, että juhlintainto oli laimeaa.
En näe mitään syytä huoleen,
mutta jos haluaa olla täysin varma,
kannattaisi ehkä ottaa vaihtopenkiltä käyttöön joku karismaattinen...
Eräänlainen jokeripelaaja,
joka parantaa vetoavuutta.
Walesin prinssi tekee jo paljon.
Mietin itse asiassa prinssi Williamia. Hän on nuori, moderni ja sympaattinen.
Oikeaa tähtiainesta.
Jos ei ole aivan pakko, en halua häiritä häntä herkässä vaiheessa opintoja.
Tämä poliisitutkinta on jo järkyttänyt häntä.
Miksi sitäkin täytyy taas kaivella?
Hän oli viimeinen prinsessan kanssa puhunut perheenjäsen.
Häneltä vaaditaan vähintään kirjallinen lausunto.
Toivotaan, että tutkinta saadaan pian päätökseen ja voimme jatkaa elämää.
Tervetuloa, poliisipäällikkö. - Teidän korkeutenne.
Mennään sisään.
Minun täytyy varoittaa, että osa kysymyksistä on vaikeita.
Ilmaisiko prinsessa Diana koskaan pelkäävänsä,
että kuninkaalliset ja Britannian tiedustelupalvelu -
suunnittelivat lavastavansa auto-onnettomuuden?
Ei. Ei koskaan.
Tiedättekö hänen kirjoittamastaan kirjeestä,
jonka hovimestari Paul Burrell löysi?
Kirjeessä kerrotaan epäilyksistä,
joiden mukaan suunnittelitte hänen autonsa jarrujen peukalointia -
poistaaksenne esteet avioliittonne tieltä.
Mitä? En tiedä.
Meillä on myös prinsessan asianajajan lordi Mischonin kirje,
jonka hän kirjoitti tavattuaan prinsessan ja tämän yksityissihteerin.
Tapaamisessa prinsessa sanoi -
kuulleensa nimettömiltä ja luotettavilta tahoilta salaliitosta,
jonka päämäärä oli murha tai toimintakyvyttömäksi saattaminen.
Milloin hän on puhunut tällaisia? - Uskoaksemme lokakuusta 1995 alkaen.
Olen pahoillani, mutta ymmärtänette, miksi minun täytyy kysyä.
Osallistuitteko prinsessan salamurhaa koskeviin suunnitelmiin?
En tietenkään.
Ei minulla ollut aavistustakaan.
Jos olisin tiennyt tilanteen olevan noin paha, olisin tehnyt heti jotain.
Auttanut.
Tämä on kamalaa.
Miten kurjassa mielentilassa hän on ollut edes miettiäkseen moisia.
Voitteko sulkea...
Entä poikanne William ja Harry...
OLITTEKO HUOLISSANNE... PUHUIKO ÄITINNE TEILLE...
Teidän korkeutenne.
Anteeksi.
Majesteetti pyytää tapaamista.
Olet ystävällinen, kun tulit.
Toivottavasti et joutunut tulemaan Skotlannista asti.
Tarkoitat siis, tulinko kaukaa. - Niin.
Tulitko kaukaa? - Mummi.
Meillä on lukuloma. Olen ollut muutaman päivän Highgrovessa.
Se on varmasti mukavaa. - Aika mukavaa.
Tosin poliisi kävi kyselemässä äidistä osana sitä tutkintaa.
Se suututtaa minua.
Eivätkä isän ja Harryn välit ole kovin hyvät.
Kuulin siitä. Jokin tappelu paikallispubissa.
Enemmän kuin yksi. Sekä höpöheinä. - Niin mikä?
Ganja, mummi.
Marihuana.
Nyt kun isä lähtee kotoa, Harry joutuu perheystävien luo vahdittavaksi.
Harry vihaa sitä. - Kakkosen osa ei ole helppo.
Etenkään, jos on luonnetta. - Ei niin.
Ei ykkösenkään osa helppo ole. - Sinähän sen tiedät.
Yliopistossa kuuluisi pitää hauskaa ja aikuistua.
Hauskanpito on mahdotonta, jos joka paikassa on mukana kuvaajia ja poliiseja.
Treffit ovat ainakin mahdottomuus. - Halusinkin kysyä siitä.
Jos minut edes nähdään tytön kanssa, joku ennustelee hääkelloja.
Eikä siinä ole kaikki.
Mitä tarkoitat?
Kaikki se spekulointi siitä, miten monarkian pitäisi suosittuna pysyäkseen -
hypätä sukupolven yli minun hyväkseni.
Tuo nyt on hölynpölyä. - Tiedän sen. Kuten sinäkin.
Mutta ihmiset tietävät vain sen, mitä lukevat.
Koko homma menee hämmentäväksi, koska kaikki se ihmisten lukema roska -
vaikuttaa siihen, miten he suhtautuvat minuun.
Siitä tulee todellisuutta minulle.
Aivan.
Mukavaa, että voit puhua minulle suoraan sydämestä ja kertoa tällaisia.
Minäkin halusin -
puhua suoraan sydämestä ja pyytää apua 50-vuotisjuhlien kanssa.
Voin kyllä myöntää, että olen vähän hermostunut.
Etenkin parvekkeesta.
Ajatus siitä, että paikalle ei tule ketään ja astun ison tyhjän pihan eteen...
Tai mikä pahempaa, buuattavaksi. Tuottaisin kaikille pettymyksen.
Ei noin tapahdu. - Niinhän sinä sanot. Mitä jos tapahtuu?
Halusin kysyä, olisitko nuorena ja loisteliaana perheenjäsenenä -
voinut olla mukana ja tukea minua.
Mutta äsken kertomasi valossa sanon jotain muuta.
Pysy kaukana.
Oletko varma?
Ennen kuin nousin valtaistuimelle,
elin Philipin kanssa Maltalla nuorena avioparina.
Kotimme oli Villa Guardamangia Vallettan ulkopuolella.
Ne olivat elämäni onnellisimpia vuosia.
Kävin joka päivä ruokaostoksilla kaikkien muiden vaimojen kanssa.
Järjestin illalliskutsuja ja eväsretkiä.
Kävin paikallisella kampaajalla. Elin normaalia elämää ilman valokeilaa.
Haluan, että koet sen.
Elät mahdollisimman normaalisti mahdollisimman pitkään.
Teen parhaani. - Hyvä.
Ja koska kerran halusit kysyä...
Minulla on ehkä tyttöystävä.
On vai ei ole? - On. Luulisin.
Epäröintiä ei yleensä kannata näyttää. - En minä epäröi.
Hän saattaa epäröidä. - Miksi? Tähtäätkö korkealle?
Mahdottoman korkealle. Hän saisi kenet vain.
Joku voisi pitää sinuakin hyvänä saaliina.
Tapasitteko yliopistossa? - Olemme samalla kurssilla.
Onko hän skotlantilainen? - Onkohan St Andrewsissa aitoja skotteja?
Hän on Berkshirestä. - Aivan hyväksyttyä. Hevosemme ovat siellä.
Hänen nimensä on Catherine. - Täysin hyväksyttyä sekin.
Hän haluaa, että tapaan hänen vanhempansa. - Aika äkkinäistä.
Ei sitoutumisen merkkinä.
Hän viihtyy heidän kanssaan ja haluaa, että hengaan heillä.
Miten mukavaa.
He syövät yhdessä. Keittiössä.
Eikö heillä ole ruokasalia? - Tietääkseni on. He vain...
Käyttäytyvät kuin henkilökunta.
Ei lasketa sitä viaksi.
Kerroin hänelle sinusta.
Kuningatar tietää, kuka olen. - Enemmänkin. Hän toivoo tapaavansa sinut.
Huikeaa.
Eikö se kauhistuta sinua? - Miksi kauhistuttaisi?
Kehut häntä aina. - Niin kehun.
Hän on suojeleva sinua kohtaan. - Niin on.
Saan jättää väliin valtaosan juhlavuoden tapahtumista.
Voisit seurata päivää kanssamme.
Tarkoitatko perhettäsi? - Voisit kommentoida tapahtumia.
Sisäpiirin tietojen kera.
Katsotaan ensin, miten poliisitutkinnan kanssa käy.
Tulokset julkistetaan pian. - Aivan.
En tajunnut. Anteeksi.
Ei se mitään.
Ajattelen sinua.
Hyvää iltapäivää.
Suur-Lontoon poliisin päällikkönä minua on pyydetty tekemään uusi tutkinta -
Walesin prinsessa Dianan ja Dodi Fayedin kuolemasta.
Tutkinnan taustalla on Mohamed Al Fayedin julkisuutta saanut kampanja,
jossa hän on syyttänyt kuningasperheen jäseniä onnettomuuden aiheuttamisesta.
Ennen julkaisemista olen konsultoinut Williamia ja Harrya tutkinnan tuloksista.
He saivat mahdollisuuden kysyä kysymyksiä ja ilmaista huolenaiheensa.
Lisäksi vakuutin heille, että tutkinnan perustana olivat koko ajan todisteet.
...epäluotettava todistaja.
Olemme kuulleet 300:a todistajaa...
Tervetuloa Ritziin. - Monsieur Rocher.
...ja käyneet useilla tapahtumapaikoilla...
Imperial-sviitti.
...tutkimassa asioita uudelleen. Uusimman tekniikan avulla -
olemme keränneet ja käyneet läpi yli 600 todistetta.
Lisäksi olemme katsoneet satoja tunteja valvontanauhoja.
Kaikella tällä rekonstruoimme yön tapahtumat.
Nyt vastaan osaan herra Al Fayedin väitteistä.
Läheisiltä ystäviltä ja työtovereilta saimme kuulla,
ettei prinsessa ollut kihloissa eikä aikeissa mennä kihloihin.
Hän ei edes halunnut sitä.
Emme myöskään löytäneet todisteita siitä, että prinsessa olisi ollut raskaana.
Mercedeksestä löydetty veri tutkittiin, eikä sekään tukenut väitettä.
Herra Al Fayed on väittänyt myös, että Britannian salainen palvelu -
peukaloi kuljettaja Henri Paulin verinäytettä -
luodakseen valheellisen kuvan alkoholin määrästä veressä.
Toksikologisista raporteista ei löytynyt todisteita tästä,
ja moni todistaja näki monsieur Paulin juomassa Ritz-hotellissa -
ennen auton rattiin lähtemistään.
Herra Al Fayed on esittänyt myös erilaisia väitteitä valkoiseen Fiat Unoon liittyen.
Eri väitteiden mukaan kyseinen ajoneuvo tukki tahallaan Mercedeksen kulkuväylän,
törmäsi siihen suoraan tai pakotti sen ajamaan päin pylvästä numero 13.
Mercedes todellakin kolhaisi Fiat Unoa,
mutta rikosteknisen tutkinnan mukaan kolari ei johtunut siitä.
Pont de l'Alman tunnelista ei ole videomateriaalia,
mutta uusimman 3D-mallinnustekniikan avulla -
on saatu rekonstruoitua tapahtumat.
Herra Al Fayed väittää lisäksi,
että tunnelissa nähtiin kolarin aikaan kirkas valonvälähdys,
jonka oli tarkoitus sokaista kuljettaja.
Mahdollisen välähdyksen vaikutus tapahtumiin ei olisi ollut merkittävä,
koska monsieur Paul ajoi noin 100 kilometrin tuntivauhtia -
ja oli menettänyt auton hallinnan jo ennen tunnelia.
Merkittävin tekijä kolarissa oli Henri Paulin määrääminen kuljettajaksi.
Hän oli humalassa, eikä hän ollut pätevä ajamaan kyseistä ajoneuvoa.
Lisäksi hän ajoi huomattavaa ylinopeutta.
Turvallisuusriskiä lisäsi vielä se,
etteivät matkustajat käyttäneet turvavöitä.
Herra Al Fayed on toistuvasti väittänyt,
että Britannian vallanpitäjät ovat vastuussa prinsessan kuolemasta.
Hän on koonnut laajan oikeusoppineiden tiimin todistamaan väitteensä.
Mutta tätä reaktiota tulee tarkastella -
sen valtavan henkilökohtaisen surun ja trauman valossa,
jonka pojan menettäminen aiheuttaa.
Mutta faktat ovat ennallaan.
Elokuun 31. päivänä 1997 prinsessa Diana oli Pariisissa.
Häntä kuljetti Al Fayedin henkilökuntaan kuuluva kuljettaja Al Fayedin autolla.
Hänen henkivartijansa olivat Al Fayedin palkollisia,
ja viime hetken suunnitelmien muutos tehtiin Al Fayedin pojan aloitteesta.
Kyseessä oli epäonnisten sattumusten sarja,
joka johti traagiseen onnettomuuteen tunnelissa.
Tämä tutkintaryhmä suositteleekin,
että prinsessan annetaan viimein levätä rauhassa.
"Olen asunut Yhdistyneessä kuningaskunnassa lähes 40 vuotta.
Mutta vainoamiskampanja pakottaa minut lähtemään.
Olen ylpeänä kutsunut tätä maata kodiksi, mutta noitavaino ajaa minut pois.
Tämän tyrannian takana ovat Britannian vallanpitäjät -
ja etenkin rasistinen kuningasperhe sen keskiössä."
Olemme valmiita.
Kiitos, Robin.
"En koskaan tule ymmärtämään, miksei kansa nouse heitä vastaan.
Britit ovat zombikansa, joka valitsee hallitsijakseen aaseja.
He unohtavat, että 5 000 vuotta sitten -
me egyptiläiset rakensimme pyramideja,
kun he pukeutuivat eläintennahkoihin ja paskansivat luoliin.
Lähden nyt Britanniasta..."
Asento!
"...ja palaan maahan, jossa olen kansalainen alamaisen sijaan.
Britit, heidän hallituksensa..."
Kuningatar.
"...ja heidän vampyyrikuningasperheensä voivat kaikki palaa helvetissä."
Kuukausien suunnittelun jälkeen kansa kokoontuu 50-vuotisjuhlaan,
jota on joissain piireissä kuvattu monarkian kansansuosion mittariksi.
Hei. - Mitä kuuluu?
Hyvää. Entä sinulle? - Hyvää. Kiva nähdä.
Kiva nähdä sinuakin.
Kiitos kutsusta. - Kiitos, että tulit.
Pippa! - Tulossa!
Oletko valmis?
Luulen niin. - Hei. Tervetuloa.
Kiitos. - Olepa hyvä.
Täydellistä. Kiitos. - Tule tänne, James.
Mitä siellä tapahtuu? - Lounas on alkamassa.
James, siirry. - Saanko tarjottimen?
Odottakaa minua.
Hieno hattu.
Kiitos. - Ei kestä.
...Lontoon pormestarin isännöimä lounas Guildhallissa.
Hän ei pidä suurista kekkereistä. Hän on oikeasti aika ujo.
Hänellä on lista asioista, joiden parissa hänen olonsa on mukava.
Koirat, hevoset, miehet ja naiset.
Huono säkä. Olet listan häntäpäässä.
Kun hänelle puhuu kahdesta ekasta, ei voi mennä vikaan.
Hyvä tietää.
Pärjäänkö hyvin? - Loistavasti.
Kaikissa teidän majesteettinne kunniaksi pidetyissä juhlapuheissa -
toistuu kaksi teemaa.
Ensinnäkin 50 hallitsijavuoden silkka laajuus.
Mitä hän sanoo Blairista?
Presidentti Blair.
Siksikö hän sanoo Blairia? - Vitsi. Hän ei puhu pääministereistä.
Älähän nyt. - Oikeasti. Ei koskaan.
Vaikka kyselemme kyllä.
Jos voisin ilmaista asian näin,
emme juhli tänään vain hallitsijakautenne määrää, vaan myös sen laatua.
Ainoa vihje on viikoittaisen audienssin mitta. Blairilla ne eivät kestä kauan.
Hän piti Blairin edeltäjästä enemmän. - John Majoristako?
Me pidimme hänen edeltäjästään. Rouva T:stä.
Mummin vuoro.
Hyvät naiset ja herrat.
Tämä 50-vuotisjuhla on mahdollisuus -
pohtia maata ja Kansainyhteisöä, joita minulla on ollut ilo palvella.
Hän on hermoillut tätä päivää.
Ei sitä huomaa. - Ei niin.
Hän osaa olla salaperäinen. - Mitä tarkoitat?
Prinsessa Margaret ja kuningataräiti tuntuivat aina tietävän,
mitä pinnan alla tapahtui, mutta nyt heitä ei enää ole.
Meille muille hän on arvoitus.
Se on kai hänen jujunsa.
Mysteerin säilyttäminen.
Sillä hän myös pitää meidät varpaillamme.
Kun synnyin, minun ei ollut määrä nousta valtaistuimelle,
mutta kohtalo määräsi toisin.
Minulla oli onnekseni merkittäviä esikuvia.
Isäni ja äitini.
Isovanhempani Yrjö V ja kuningatar Mary.
He iskostivat minuun yhden lujimmista vakaumuksistani.
Palvelemiseen käytetty elämä ei ole uhraus, vaan kunnia.
Kiitos.
Ei sinun kuulu auttaa. Jamesin tai Pippan kuuluisi.
Ei tämä haittaa. - Anna ne.
Hän leipoi sen itse. - Äiti!
Tuoksuu hyvältä.
Kiitos. - Vien lautaset.
Päälle tulee kermavaahtoa ja mansikoita,
mutta kakun pitää jäähtyä, ettei kerma sula.
Onko kaikki hyvin?
Mietin vain, että lounaan jälkeen on paraati.
Ja paraatin jälkeen pelätty parvekkeelle astuminen.
Hän antoi luvan jättää kaiken väliin, mutta...
Minusta tuntuu silti,
että pitäisi olla tuolla.
H-hetki.
Oletko kunnossa?
Olen.
Tule.
William tuli!
Olit aikamoinen hitti. - Niin.
Kuningatar ilahtui varmasti, kun menit sittenkin.
Uskoakseni.
Onko kaikki hyvin? - On. Minä vain...
Tällainen saa tajuamaan viran paineet.
Vaihdetaanko aihetta? - Mielellään.
Milloin aiot palata?
St Andrewsiinko? - Niin.
Huomenna. Käyn katsomassa paria taloa ensi vuodeksi.
Oletko päättänyt kämppiksesi? - Fergus.
Tietenkin.
Ja Olivia. - Kiva.
Hope Streetillä on lupaavan näköinen paikka. Isot ikkunat.
Hope Street on mukava.
Mutta makkareita on neljä ja meitä kolme.
Ellet sinä satu tietämään jotakuta neljättä.
Ajattelitko poikaa vai tyttöä?
Varmaan tyttöä. Hän pitää menon... - Sivistyneenä.
Juuri niin.
Näyttää hyvältä.
Voisitko sinä harkita asiaa? - Onko tuo kutsu?
Minun pitää kysyä muilta. - Tietenkin.
Mutta he hyväksyvät varmasti.
Iltaa. - Will!
Kiitos.
Onko kaikki hyvin?
Teille tuli tämä.
TÄSSÄ UUTEEN KOTIISI. TOIVOTTAVASTI SIITÄ TULEE OMA VILLA GUARDAMANGIASI.
RAKKAUDELLA MUMMI.
Kippis. - Hope Streetin malja.
Tekstitys: Miia Mattila